title: 2013/1/ES: 2012 m. lapkričio 20 d. Tarybos sprendimas dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo dėl pramonės produktų atitikties vertinimo ir pripažinimo (AVP) sudarymo

text:
4.1.2013

               LT

               Europos Sąjungos oficialusis leidinys

               L 1/1

      TARYBOS SPRENDIMAS

   2012 m. lapkričio 20 d.
   dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolo dėl pramonės produktų atitikties vertinimo ir pripažinimo (AVP) sudarymo
   (2013/1/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 6 dalies a punkto v papunkčiu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               1995 m. lapkričio 20 d. įsigaliojo Europos ir Viduržemio jūros regiono šalių susitarimas, įsteigiantis asociaciją tarp Europos Bendrijų bei jų valstybių narių ir Izraelio Valstybės (1) (toliau – Asociacijos susitarimas);

               (2)

               Asociacijos susitarimo 47 straipsnyje numatyta tam tikrais atvejais sudaryti susitarimus dėl abipusio pripažinimo atitikties įvertinimo srityje, o Susitarimo 55 straipsnyje numatyta, kad Šalys deda visas pastangas savo teisės aktams suderinti, kad būtų lengviau įgyvendinti Susitarimą;

               (3)

               Asociacijos susitarimo protokolas dėl pramonės produktų atitikties vertinimo ir pripažinimo (AVP) (toliau – Protokolas) Sąjungos vardu buvo pasirašytas 2010 m. gegužės 6 d.;

               (4)

               Protokolas turėtų būti patvirtintas;

               (5)

               Komisija yra atsakinga už Sąjungos atstovavimo užsienyje užtikrinimą, kiek tai susiję su Protokolu, įskaitant informavimo ir pranešimų teikimo funkcijas, taip pat atsakymų į užklausimus perdavimą pagal priedus. Protokolas bus įgyvendinamas remiantis atitinkamais Sąjungos teisės aktais dėl akreditavimo, rinkos priežiūros ir prekybos produktais;

               (6)

               būtina įgalioti Komisiją atlikti techninius Protokolo pakeitimus,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, protokolas dėl pramonės produktų atitikties vertinimo ir pripažinimo (AVP).
   Protokolo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu perduoda Protokolo 16 straipsnyje numatytą diplomatinę notą.
   3 straipsnis
   Komisijai suteikiami įgaliojimai pasikonsultavus su pagal Sutarties 218 straipsnio 4 dalį Tarybos paskirtu specialiuoju komitetu patvirtinti pakeitimus pagal Protokolo 7, 13 ir 15 straipsnius.
   4 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. lapkričio 20 d.

            Tarybos vardu

            Pirmininkas

         A. D. MAVROYIANNIS

      (1)  OL L 147, 2000 6 21, p. 3.

      Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės,

         PROTOKOLAS

      dėl pramonės produktų atitikties vertinimo ir pripažinimo (AVP)
      EUROPOS SĄJUNGA
      (toliau – ES)
      ir
      IZRAELIO VALSTYBĖ
      (toliau – Izraelis)
      toliau kartu vadinamos Šalimis,
      KADANGI Izraelis yra Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Izraelio Valstybės, (toliau – Asociacijos susitarimas) (1), Šalis,
      PRIPAŽINDAMOS, kad Izraeliui patvirtinant ir įgyvendinant susijusius ES teisės aktus sudaroma galimybė pasinaudoti tam tikromis vidaus rinkos lengvatomis ir užtikrinti veiksmingą jos veikimą tam tikruose sektoriuose,
      ATSIŽVELGDAMOS į bendrus Šalių įsipareigojimus laikytis laisvo prekių judėjimo principo ir skatinti produktų kokybę, siekdamos užtikrinti savo piliečių saugą ir sveikatą bei aplinkos apsaugą, įskaitant techninės pagalbos teikimą ir kitų tarpusavio bendradarbiavimo formų plėtojimą,
      NORĖDAMOS sudaryti Asociacijos susitarimo protokolą dėl pramonės produktų atitikties vertinimo ir pripažinimo (toliau – šis Protokolas), kuriame būtų nustatytas pramonės produktų, atitinkančių teisėto pateikimo vienos iš Šalių rinkai reikalavimus, abipusio pripažinimo taikymas, įskaitant prireikus privalomo pramonės produktų atitikties vertinimo rezultatų abipusį pripažinimą,
      ATSIŽVELGDAMOS į tai, kad Asociacijos susitarimo 47 straipsnyje numatyta, prireikus, sudaryti Europos atitikties vertinimo susitarimą, o Asociacijos susitarimo 55 straipsnyje – dėti visas pastangas Šalių teisės aktams suderinti,
      ATSIŽVELGDAMOS į tai, kad sektoriuose, kuriems taikomas šis Protokolas, Izraelio nacionaliniai teisės aktai yra iš esmės suderinti su susijusiais ES teisės aktais,
      PAŽYMĖDAMOS glaudų Europos Sąjungos ir Islandijos, Lichtenšteino bei Norvegijos bendradarbiavimą vadovaujantis Europos ekonominės erdvės susitarimu, kuriuo remiantis galima svarstyti galimybę sudaryti Izraelio ir šių šalių panašų Europos atitikties vertinimo susitarimą, kuris būtų lygiavertis šiam Protokolui, sudarymą,
      ATSIŽVELGDAMOS Į Šalių, kaip Pasaulio prekybos organizacijos steigimo susitarimo šalių, statusą ir ypač suvokdamos savo teises ir pareigas pagal Pasaulio prekybos organizacijos susitarimą dėl techninių prekybos kliūčių,
      SUSITARĖ:
      1 straipsnis
      Tikslas ir priemonės
      1.   Šio Protokolo tikslas – palengvinti Šalims prekybos tam tikrais šio Protokolo prieduose, kurie yra neatskiriama šio Protokolo dalis, išvardytais pramonės produktais techninių kliūčių šalinimą.
      2.   1 dalyje nurodytam tikslas siekiamas:

                  a)

                  Izraeliui priimant ir taikant nacionalinius techninius reglamentus, standartus ir atitikties vertinimo procedūras, kurie būtų lygiaverčiai susijusiems ES teisės aktams;

                  b)

                  Izraeliui įgyvendinant reglamentavimo ir techninę infrastruktūrą, kuri būtų lygiavertė ES valstybėse narėse esančiai infrastruktūrai;

                  c)

                  abiems Šalims savo rinkose abipusiai pripažįstant pramonės produktus, kurie atitinka teisėto pateikimo vienos iš Šalių rinkai reikalavimus, įskaitant, prireikus, abipusį privalomo pramonės produktų, kuriems taikomi susiję ES ir lygiaverčiai Izraelio nacionaliniai teisės aktai, atitikties vertinimo rezultatų pripažinimą;

                  d)

                  abiems Šalims savo rinkose pripažįstant pramonės produktus, kurie atitinka teisėto pateikimo Izraelio ir bet kurios ES valstybės narės rinkai reikalavimus tokiomis pačiomis sąlygomis, kokios taikomos ES valstybių narių tarpusavio prekybai prekėmis.

            2 straipsnis
      Apibrėžtys
      Šiame Protokole:
      a)   pramonės produktai– produktai, priskiriami šio Protokolo priedų taikymo sričiai;
      b)   susiję ES teisės aktai– bet kuris Europos Sąjungos teisės aktas ir įgyvendinimo praktika, taikomi šio Protokolo prieduose nurodytai konkrečiai situacijai, rizikai ar pramonės produktų kategorijai;
      c)   nacionaliniai teisės aktai– bet kuris teisės aktas ir įgyvendinimo praktika, kuriuos taikydamas Izraelis derina teisės aktus su susijusiais ES teisės aktais, taikomais konkrečiai situacijai, rizikai ar pramonės produktų kategorijai;
      d)   atsakinga valdžios institucija– vienos iš ES valstybių narių arba Izraelio jurisdikcijai priklausanti institucija, atsakinga už veiksmingą ES ir nacionalinių teisės aktų įgyvendinimą specializuotuose pramonės sektoriuose ir prireikus atsakinga už pranešimą apie notifikuotas įstaigas;
      e)   notifikuota įstaiga– įstaiga, apie kurią vienos iš šio Protokolo Šalies jurisdikcijai priklausanti atsakinga valdžios institucija praneša kitai Šaliai esant kompetentinga atlikti atitikties ES ar nacionalinių teisės aktų reikalavimams vertinimą;
      f)   komitetas– prekybos klausimams spręsti pagal Asociacijos susitarimo 70 straipsnį įsteigtas Asociacijos komitetas arba pagal Asociacijos susitarimo 73 straipsnį Asociacijos tarybos įsteigta įstaiga.
      Šiame Protokole sąvokos vartojamos ta reikšme, kaip jos apibrėžtos susijusiuose ES ir Izraelio nacionaliniuose teisės aktuose.
      3 straipsnis
      Teisės aktų derinimas
      Šiame Protokole Izraelis sutinka, pasikonsultavus su Europos Komisija, imtis reikiamų priemonių teisės aktams su susijusiais ES teisės aktais suderinti ir juos taikyti teikiant rinkai produktus, kuriems taikomas šis Protokolas.
      Sektoriuose, kuriems taikomas šis Protokolas ir kuriuose susiję ES teisės aktai pagrįsti techninių standartų, kuriais remiantis galima tikėtis atitikties pagrindiniams saugos reikalavimams, naudojimu (žinomiems kaip „naujojo požiūrio“ sektoriai), Izraelis sutinka, pasikonsultavus su Europos Komisija, imtis reikiamų priemonių taikomai praktikai suderinti su susijusia ES praktika standartizavimo, metrologijos, akreditavimo, atitikties vertinimo, rinkos priežiūros, bendrosios produktų saugos ir gamintojų atsakomybės srityse ir jos laikytis. „Naujojo požiūrio“ sektoriai nurodyti sektoriniuose prieduose.
      4 straipsnis
      Techninė infrastruktūra
      Pagal šį Protokolą Izraelis sutinka, pasikonsultavus su Europos Komisija, imtis reikiamų priemonių atitinkamoms atsakingoms valdžios institucijoms pagal 9 straipsnį įsteigti ir jas išlaikyti.
      Sektoriuose, kuriems taikomas šis Protokolas ir kuriuose susiję ES teisės aktai pagrįsti techninių standartų, kuriais remiantis galima tikėtis atitikties pagrindiniams saugos reikalavimams, naudojimu (žinomiems kaip „naujojo požiūrio“ sektoriai), Izraelis sutinka įsteigti ir išlaikyti įstaigas, kurios sugebėtų vykdyti standartizavimo, metrologijos, akreditavimo, rinkos priežiūros, bendrosios produktų saugos vertinimo ir gamintojo atsakomybės vertinimo ir užtikrinimo funkcijas Izraelio teritorijoje tokiu lygiu, kuris iš esmės atitiktų minėtų funkcijų vykdymo ES valstybėse narėse lygį.
      5 straipsnis
      Abipusis pramonės produktų, įskaitant jų atitikties vertinimą, pripažinimas
      1.   Šalys susitaria, kad siekdamos abipusio pripažinimo, prieduose dėl reglamentuojamų produktų pripažinimo išvardyti pramonės produktai, kurie atitinka teisėto pateikimo vienos iš Šalių rinkai reikalavimus, gali būti pateikiami kitos Šalies rinkai, jei jie visų pirma atitinka:

                  a)

                  taikytinų teisinių nuostatų, susijusių su asmenų, atsakingų už produktų teikimą rinkai, nustatymu vienoje iš Šalių, reikalavimus; ir

                  b)

                  prireikus, taikytinas nuostatas, susijusias su įstaigų, atsakingų už atitikties vertinimą, vieta.

            2.   Šalys susitaria, kad siekiant abipusio pripažinimo, prieduose dėl bendrai nereglamentuojamų produktų pripažinimo išvardytais pramonės produktais, kuriems nėra parengtų Europos techninių reglamentų, Izraelis ir ES gali prekiauti remdamiesi tuo, kad produktu, kuriuo teisėtai prekiaujama Izraelio arba vienos iš ES valstybių narių rinkoje, galima teisėtai prekiauti kitos šio Protokolo Šalies rinkoje.
      3.   Jei pagal prieduose išvardytus ES ir nacionalinius teisės aktus turi būti atliktos privalomos produktų atitikties vertinimo procedūros, Šalys susitaria pripažinti tokių procedūrų rezultatus, nereikalauti pakartoti minėtų procedūrų ir nereikalauti nustatyti jokių papildomų reikalavimų tokiam atitikties vertinimui pripažinti.
      4.   Nepaisant 1, 2 ir 3 dalių, nei viena Šalis nėra įpareigojama leisti teikti jos rinkai produktų, kurie teisėtai pateikti kitos Šalies rinkai, remiantis panašaus į šį Protokolą poveikio bet kurios Šalies ir trečiosios šalies ar šalies susitarimu arba remiantis bet kurios Šalies trečiajai šaliai arba šaliai suteikta vienašale koncesija.
      6 straipsnis
      Apsaugos sąlyga
      Jeigu Šalis nustato, kad pramonės produktas, pateiktas jos teritorijos rinkai remiantis šiuo Protokolu ir naudojamas pagal numatytą paskirtį, gali pakenkti vartotojų arba kitų asmenų saugai ar sveikatai arba gali pažeisti bet kokius kitus teisėtus interesus, kuriuos gina prieduose nurodyti teisės aktai, ji gali imtis reikiamų priemonių tokiam produktui pašalinti iš rinkos, uždrausti jį pateikti rinkai, eksploatuoti ar naudoti arba apriboti jo laisvą judėjimą.
      Prieduose numatyta tokiais atvejais taikoma tvarka.
      7 straipsnis
      Aprėpties išplėtimas
      Jei Izraelis priima ir įgyvendina nacionalinius teisės aktus bei juos suderina su susijusiais ES teisės aktais, Šalys, remdamosi 13 straipsnyje nustatyta tvarka, gali iš dalies keisti priedus arba sudaryti naujus.
      8 straipsnis
      Šalių įsipareigojimai dėl atsakingų valdžios institucijų ir notifikuotų įstaigų

                  1.

                              a)

                              Šalys užtikrina, kad jų jurisdikcijai priklausančios atsakingos valdžios institucijos, kurios yra atsakingos už veiksmingą ES ir nacionalinių teisės aktų įgyvendinimą, nuosekliai juos taikytų. Be to, jos užtikrina, kad šios atsakingos valdžios institucijos galėtų užtikrinti pramonės produktų atitikį ES ar nacionaliniams teisės aktams arba galėtų reikalauti pašalinti juos iš rinkos ir, prireikus, pranešti apie notifikuotas įstaigas, laikinai sustabdyti pranešimą apie įstaigas, panaikinti laikiną sustabdymą ar atšaukti pranešimą apie tas įstaigas.

                              b)

                              Šalys praneša viena kitai atsakingų valdžios institucijų pavadinimus ir adresus ir parengia tokių institucijų sąrašą.

                  2.

                              a)

                              Šalys užtikrina, kad notifikuotos įstaigos, apie kurias pranešta pagal Šalių atitinkamą jurisdikciją ir kurios turi įvertinti atitiktį prieduose nurodytų ES ar nacionalinių teisės aktų reikalavimams, nuosekliai laikosi tokių ES ar nacionalinių teisės aktų reikalavimų. Be to, jos imasi visų reikalingų priemonių siekdamos užtikrinti, kad tokios notifikuotos įstaigos būtų kompetentingos atlikti užduotis, kurioms vykdyti jos yra paskirtos.

                              b)

                              Šalys praneša viena kitai notifikuotų įstaigų pavadinimus ir adresus ir parengia tokių įstaigų sąrašą.

            9 straipsnis
      Atsakingų valdžios institucijų pripažinimo ir pranešimo apie notifikuotas įstaigas tvarka
      1.   Atsakingų valdžios institucijų, kurios yra atsakingos už veiksmingą ES ir nacionalinių teisės aktų įgyvendinimą, siekiant užtikrinti pramonės produktų atitiktį ES ar nacionaliniams teisės aktams ar reikalauti tokių produktų pašalinimo iš rinkos, ir kurios prireikus galėtų pranešti apie notifikuotas įstaigas, laikinai sustabdyti pranešimą apie tas įstaigas, panaikinti laikiną sustabdymą ar atšaukti pranešimą apie tas įstaigas, pripažinimo tvarka yra tokia:

                  a)

                  Šalis kitai Šaliai raštu praneša apie parinktą instituciją ir nurodo šio Protokolo priedo, kuriuo remiantis atsakinga valdžios institucija laikoma kompetentinga 8 straipsnio 1 dalyje išvardytoms užduotims atlikti, taikymo teritoriją ir pavadinimą, taip pat atitinkamus tokios kompetencijos apribojimus teritorijoje arba to priedo taikymo srityje;

                  b)

                  kitai Šaliai raštu ją pripažinus, atsakinga valdžios institucija laikoma kompetentinga 8 straipsnio 1 dalyje išvardytoms ir su priedais susijusioms užduotims atlikti nuo tos dienos, kurią ji buvo pripažinta.

            2.   Pranešimo apie notifikuotas įstaigas, atsakingas už atitikties prieduose nurodytų ES ir nacionalinių teisės aktų reikalavimams vertinimą, tvarka:

                  a)

                  Šalis kitai Šaliai raštu praneša apie pasirinktą įstaigą ir nurodo šio Protokolo priedo, kuriuo remiantis notifikuota įstaiga laikoma kompetentinga įvertinti atitiktį, pavadinimą ir atitinkamus tokios kompetencijos apribojimus to priedo taikymo srityje;

                  b)

                  kitai Šaliai raštu ją pripažinus, įstaiga laikoma notifikuota ir nuo tos dienos kompetentinga vertinti atitiktį minėtiesiems prieduose nurodytiems reikalavimams.

            3.   Jeigu Šalis nusprendžia atšaukti pranešimą apie jos jurisdikcijai priklausančią notifikuotą įstaigą, ji kitai Šaliai apie tai praneša raštu. Vėliausiai nuo tokio atšaukimo dienos notifikuota įstaiga nustoja vertinti atitiktį minėtiesiems prieduose nurodytiems reikalavimams. Vis dėlto iki tos dienos atliktas atitikties įvertinimas lieka galioti, jeigu komitetas nenusprendžia kitaip.
      10 straipsnis
      Notifikuotų įstaigų tikrinimas
      1.   Kiekviena Šalis gali reikalauti, kad kita Šalis patikrintų jos jurisdikcijai priklausančios notifikuotos įstaigos arba siūlomos notifikuotos įstaigos techninę kompetenciją ir atitiktį reikalavimams. Toks prašymas turi būti objektyviai ir protingai pagrįstas, siekiant sudaryti galimybes už pranešimą atsakingai Šaliai atlikti prašomą patikrinimą ir nedelsiant pranešti apie tai kitai Šaliai. Šalys taip pat gali kartu patikrinti tokią įstaigą, dalyvaujant susijusioms atsakingoms valdžios institucijoms. Šiuo tikslu Šalys užtikrina, kad jų jurisdikcijai priklausančios įstaigos visapusiškai bendradarbiautų. Šalys imasi visų reikiamų veiksmų ir naudojasi visomis turimomis reikiamomis priemonėmis, kad išspręstų visas nustatytas problemas.
      2.   Jeigu problemų negalima išspręsti abiem Šalims priimtinu būdu, apie savo nesutarimą jos gali pranešti komitetui ir pateikti a) prašymo patikrinti notifikuotos įstaigos techninę kompetenciją ir atitikį reikalavimams motyvus ir susijusius įrodymus; b) priežastis, kodėl problemų negalima išspręsti abiem Šalims priimtinu būdu, ir c) prireikus įrodymų, kad kyla neišvengiamas ir realus pavojus žmonių sveikatai ir saugai. Komitetas gali nuspręsti dėl tinkamų veiksmų.
      3.   Jeigu ir kol komitetas nenusprendžia kitaip, įstaigos paskelbimas ir jos kompetencijos atitikčiai prieduose nurodytiems ES ir nacionalinių teisės aktų reikalavimams įvertinti pripažinimas yra iš dalies arba visiškai laikinai sustabdomas nuo Šalių pranešimo komitetui apie jų nesutarimą dienos.
      11 straipsnis
      Informacijos mainai ir bendradarbiavimas
      Siekdamos teisingo ir vienodo šio Protokolo taikymo bei aiškinimo, taip pat skatindamos tarpusavio prekybą pramonės produktais, Šalys:

                  a)

                  praneša viena kitai apie susijusius siūlomus arba faktinius teisės aktų pakeitimus ir keičiasi informacija apie teisės aktų įgyvendinimą ir praktiką, taip pat visų pirma apie procedūras, kuriomis užtikrinama notifikuotų įstaigų atitiktis jų teritorijoje joms taikomoms taisyklėms;

                  b)

                  kviečia viena kitą dalyvauti atitinkamuose informacijos mainų mechanizmuose, susijusiuose su mechanizmais, skirtais šio Protokolo priedų taikymo srities sektoriams, jei prieduose nenurodyta kitaip. ES nagrinės galimybę kviesti Izraelį dalyvauti susijusių Europos tinklų ir įstaigų veikloje;

                  c)

                  skatina notifikuotas įstaigas bendradarbiauti siekiant, kad būtų savanoriškai sudaromi abipusio pripažinimo susitarimai.

            12 straipsnis
      Konfidencialumas
      Reikalaujama, kad Šalių atstovai, ekspertai ir kiti agentai, net ir tuo atveju, kai jų įgaliojimai sustabdyti, neatskleistų informacijos, gautos pagal šį Protokolą ir laikomos profesine paslaptimi. Šios informacijos negalima naudoti kitais tikslais, nei numatyta pagal šį Protokolą.
      13 straipsnis
      Šio Protokolo administravimas
      1.   Komitetui tenka atsakomybė už veiksmingą šio Protokolo veikimą. Visų pirma, Komitetas turi įgaliojimus priimti sprendimus dėl:

                  a)

                  priedų pakeitimų ir panaikinimo;

                  b)

                  papildymo naujais priedais;

                  c)

                  ekspertų skyrimo notifikuotos įstaigos techninei kompetencijai ir atitikčiai jai taikomiems reikalavimams tikrinti pagal 10 straipsnio 1 dalį;

                  d)

                  informacijos apie siūlomus ir faktinius prieduose nurodytų ES ir nacionalinių teisės aktų pakeitimus mainų;

                  e)

                  naujų arba papildomų atitikties vertinimo procedūrų, susijusių su priede apibrėžtu sektoriumi, svarstymo;

                  f)

                  bet kokių klausimų, susijusių su šio Protokolo taikymu, sprendimo;

                  g)

                  klausimų sprendimo perdavimo Asociacijos susitarimo 75 straipsnyje nustatytam ginčų sprendimo mechanizmui arba bet kuriam kitam tinkamam ginčų sprendimo mechanizmui, kuris nustatytas Šalių susitarimu, vadovaujantis Asociacijos susitarimu.

            2.   Komitetas gali perduoti pagal šį Protokolą nustatytas pirmiau išvardytas pareigas.
      3.   Komitetas sprendžia dėl priedų pakeitimų įsigaliojimo.
      14 straipsnis
      Techninis bendradarbiavimas
      Prireikus Šalys bendradarbiauja, siekdamos remti veiksmingą šio Protokolo įgyvendinimą ir taikymą.
      15 straipsnis
      Susitarimai su kitomis šalimis
      1.   Šio Protokolo taikymo sritis atviru Šalių susitarimu, įskaitant komiteto sprendimą, gali būti išplėsta priskiriant pramonės produktų iš trečiųjų šalių ar šalių, su kuriomis ES sudarė į šį Protokolą panašų susitarimą atitinkamuose sektoriuose, pripažinimą.
      2.   Jei ES praneša Izraeliui sudariusi susitarimą su trečiąja šalimi ar šalimi, kuris yra panašus į šį Protokolą ir kurio taikymo sričiai priskiriamas pramonės produktų atitinkamuose sektoriuose pripažinimas, Izraelis svarsto galimybę sudaryti susitarimą su trečiąja šalimi ar šalimi, kuriuo numatomas toks taikymo išplėtimas.
      16 straipsnis
      Įsigaliojimas
      Šis Protokolas įsigalioja po 30 dienų nuo paskutinio rašytino pranešimo diplomatiniais kanalais, kuriuo Šalys praneša viena kitai apie įvykdytus atitinkamus šio Protokolo įsigaliojimui taikomus vidinius teisinius reikalavimus, dienos.
      17 straipsnis
      Trukmė
      Šis Protokolas sudaromas neribotam laikotarpiui. Kiekviena Šalis gali denonsuoti šį Protokolą, pranešusi apie tai kitai Šaliai. Šis Protokolas baigiamas taikyti praėjus dvylikai mėnesių nuo tokio pranešimo dienos.
      Laikotarpiu nuo tada, kai viena Šalis denonsuoja šį Protokolą, iki dienos, kai šis Protokolas baigiamas taikyti, dėl šio Protokolo taikymo nutraukimo jokia teisė ar prievolė, kuri teko ar turi tekti taikant šį Protokolą iki tokio nutraukimo taikymo datos, nepanaikinama arba nepakeičiama.
      18 straipsnis
      Kalbos
      Šis Protokolas sudarytas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir hebrajų kalbomis. Visi tekstai yra autentiški.

         Съставено в Брюксел на шести май две хиляди и десета година.
         Hecho en Bruselas, el seis de mayo de dos mil diez.
         V Bruselu dne šestého května dva tisíce deset.
         Udfærdiget i Bruxelles den sjette maj to tusind og ti.
         Geschehen zu Brüssel am sechsten Mai zweitausendzehn.
         Kahe tuhande kümnenda aasta maikuu kuuendal päeval Brüsselis.
         Έγινε στις Βρυξέλλες, στις έξι Μαΐου δύο χιλιάδες δέκα.
         Done at Brussels on the sixth day of May in the year two thousand and ten.
         Fait à Bruxelles, le six mai deux mille dix.
         Fatto a Bruxelles, addì sei maggio duemiladieci.
         Briselē, divi tūkstoši desmitā gada sestajā maijā.
         Priimta du tūkstančiai dešimtų metų gegužės šeštą dieną Briuselyje.
         Kelt Brüsszelben, a kétezer-tizedik év május havának hatodik napján.
         Magħmul fi Brussell, fis-sitt jum ta' Mejju tas-sena elfejn u għaxra.
         Gedaan te Brussel, de zesde mei tweeduizend tien.
         Sporządzono w Brukseli dnia szóstego maja roku dwa tysiące dziesiątego.
         Feito em Bruxelas, em seis de Maio de dois mil e dez.
         Întocmit la Bruxelles, la șase mai două mii zece.
         V Bruseli šiesteho mája dvetisícdesať.
         V Bruslju, dne šestega maja leta dva tisoč deset.
         Tehty Brysselissä kuudentena päivänä toukokuuta vuonna kaksituhattakymmenen.
         Som skedde i Bryssel den sjätte maj tjugohundratio.
         2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Държавата Израел
            Por el Estado de Israel
            Za Stát Izrael
            For Staten Israel
            Für den Staat Israel
            Iisraeli Riigi nimel
            Για το Κράτος του Ισραήλ
            For the State of Israel
            Pour l'État d'Israël
            Per lo Stato d'Israele
            Izraēlas Valsts vārdā
            Izraelio Valstybės vardu
            Izrael Állam részéről
            Għall-Istat tal-Iżrael
            Voor de Staat Israël
            W imieniu Państwa Izrael
            Pelo Estado de Israel
            Pentru Statul Israel
            Za Izraelský štát
            Za Državo Izrael
            Israelin valtion puolesta
            För Staten Israel

         (1)  OL L 147, 2000 6 21, p. 3 ir Kitvei Amana (Izraelio Oficialusis leidinys), 1034.

         PRIEDAS

            DĖL ABIPUSIO PRAMONĖS PRODUKTŲ PRIPAŽINIMO

            Gera vaistų gamybos praktika (GGP)

         I   SKIRSNIS

            ES ir nacionaliniai teisės aktai

                     ES teisės aktai

                     :

                     ES teisės aktai ir nuostatos, apie kuriuos Europos Komisija pranešė Izraeliui ir paskelbė dėl šio priedo.

                     Izraelio nacionaliniai teisės aktai

                     :

                     Izraelio teisės aktai, apie kuriuos Izraelis pranešė Europos Komisijai ir paskelbė dėl šio priedo.

               II   SKIRSNIS

            Taikymo sritis ir aprėptis

         1.   Taikymo sritis
         Išskyrus kaip numatyta 2 dalyje pavadinimu „Išimtys“, šio priedo nuostatos taikomos vaistams, vaistų veikliosioms medžiagoms, vaistų pagalbinėms medžiagoms ar jų mišiniams, skirtiems naudoti žmonėms ar veterinarijoje, kuriems taikomi geros gamybos praktikos (GGP) reikalavimai ir susijusių teisės aktų, apie kuriuos Šalys praneša viena kitai pagal šio priedo I skirsnį, reikalavimai, ir kuriuos tiesiogiai platina vienos Šalies gamintojas ar importuotojas kitos Šalies importuotojui.
         Taikymo sričiai priskiriami cheminiai ir biologiniai vaistai, imunologiniai vaistai, radioaktyvieji preparatai ir augaliniai vaistai.
         Šio priedo nuostatos produktams, kuriems taikomas šis priedas, taikomos neatsižvelgiant į jų kilmę.
         2.   Išimtys
         Šis priedas netaikomas vaistams, gautiems iš žmogaus kraujo ar žmogaus kraujo plazmos, pažangiosios terapijos vaistams, tiriamiems vaistams, homeopatiniams vaistams, medicininėms dujoms ir veterinariniams imunologiniams vaistams.
         Po dviejų metų nuo šio priedo įsigaliojimo Šalys aptaria galimybę šio priedo taikymo sričiai priskirti vaistus, gautus iš žmogaus kraujo ar žmogaus kraujo plazmos, tiriamus vaistus ir veterinarinius imunologinius vaistus.
         3.   Aprėpties ir išimčių taikymas, skelbimas ir išplėtimas
         Įsigaliojus šiam priedui Šalys, pasikeisdamos laiškais, nustato produktų ir veiklos, kuriems taikomas priedas, rūšių sąrašą, be to, gali nurodyti produktus, kuriems priedas netaikomas.
         Be to, įgyvendindamos šio Protokolo 5 straipsnio 4 dalį, taikant šį priedą, Šalys susitaria pranešti viena kitai apie susitarimus, kurių poveikis panašaus į šio Protokolo poveikį, ir visas vienašales trečiajai šaliai ar šaliai suteiktas koncesijas, panašias į šio tipo susitarimą, kokiems produktams ir procedūroms jie taikomi ir ketinimus priimti produktus į rinką arba jų nepriimti nukrypstant nuo tam tikrų įsipareigojimų (visų pirma nuo išvardytųjų IV skirsnio 2 dalyje), susijusių su tokiu susitarimu ir vienašalėmis koncesijomis.
         Šalys per IV skirsnio 11 dalyje nurodytus ryšių centrus ir įvertinusios, ar teisinės ir įgyvendinimo nuostatos bei tvarka atitinka I skirsnyje nurodytus ES teisės aktus, gali įtraukti arba atmesti kitas produktų ir veiklos rūšis. Po tokios procedūros sąrašą galima iš dalies atitinkamai keisti Šalims pasikeičiant laiškais.
         Šalys viešai paskelbia: 1) produktų ir veiklos, kuriems taikomas šis priedas, rūšių sąrašą, 2) visų susitarimų, kurių poveikis panašus į šio Protokolo poveikį, dėl kurių kita Šalis pritaikė IV skirsnio 2 dalies e punkte nurodytą leidžiančią nukrypti nuostatą, sąrašą, ir 3) visų vienašalių trečiajai šaliai ar šaliai suteiktų panašių į šio tipo susitarimus, koncesijų, dėl kurių kita Šalis pritaikė IV skirsnio 2 dalies e punkte nurodytą leidžiančią nukrypti nuostatą, sąrašą.
         III   SKIRSNIS

            Atsakingos valdžios institucijos

         ES
         ES valstybių narių pagal I skirsnyje nurodytus ES teisės aktus paskirtos institucijos, apie kurias Izraeliui pranešta pagal šio Protokolo 9 straipsnį ir kurias viešai paskelbė Europos Komisija.
         Izraelis
         Izraelio pagal I skirsnyje nurodytus Izraelio nacionalinius teisės aktus paskirtos institucijos, apie kurias ES pranešta pagal šio Protokolo 9 straipsnį ir kurias viešai paskelbė Izraelis.
         IV   SKIRSNIS

            Specialūs susitarimai

         1.   Apibrėžtys
         Taikant šį priedą, vartojamos šios apibrėžtys:
         Oficiali vaistų kontrolės laboratorija (OVKL)– ES valstybės narės arba Izraelio paskirta laboratorija, kaip nurodyta ir reglamentuojama ES, Europos Tarybos ir Izraelio teisės aktuose bei gairėse kuri, vykdant bendrą vaistų priežiūrą, susijusią su žmonių pacientų ir (arba) gyvūnų sauga, nepriklausomai nuo gamintojo kompetentingai institucijai turi atlikti vaistų laboratorinius tyrimus prieš ir (arba) po vaistų pateikimo rinkai.
         Oficialios kontrolės institucijos atliekamas siuntų išleidimas (OKISI)– Šalies reikalavimas, kaip nurodyta ir reglamentuojama ES, Europos Tarybos ir Izraelio teisės aktuose bei gairėse, kad Oficiali vaistų kontrolės laboratorija nustatytų siuntos atitiktį rinkodaros leidime nustatytoms patvirtintoms specifikacijoms prieš Šalies kompetentingai institucijai leidžiant siuntos produktus pateikti rinkai. Nagrinėjant atliekamas tyrimas pagal planą, kaip apibrėžta pirmiau nurodytose gairėse.
         Pakartotinė kontrolė– iš trečiosios šalies ar kitos Šalies importuotų vaistų tyrimas, įskaitant išsamią kokybės analizę, ne mažiau kaip visų veikliųjų medžiagų kiekio analizę ir visus kitus tyrimus ar patikrinimus, kurių reikia vaistų kokybei užtikrinti pagal rinkodaros leidimo reikalavimus.
         2.   Šalių įsipareigojimai

                     a)

                     Dėl produktų, kuriems taikomas šis priedas, kiekviena Šalis pripažįsta gamintojų ir importuotojų atitikties ES GGP ir atitinkamos Izraelio GGP principams ir gairėms tikrinimo, kurį atliko susijusios kitos Šalies tikrinimo tarnybos savo šalies teritorijoje ar trečiojoje šalyje, laikydamosi tikrinimo nuostatų, kaip patvirtinta suteikiant ar atsisakant suteikti GGP pažymėjimą, išvadas. Susijusios nuostatos išvardytos I skirsnyje.

                     b)

                     Dėl vaistų, kuriems taikomas šis priedas, kiekviena Šalis pripažįsta susijusius gamybos ir importo leidimus, kuriais patvirtinama atitiktis gamybą ir importą reglamentuojantiems teisės aktams ir ES GGP bei atitinkamos Izraelio GGP principams ir gairėms.

                     c)

                     Importuojant iš vienos Šalies į kitą, Šalis pripažįsta vienos iš Šalių gamintojo arba importuotojo išduotą kiekvienos siuntos atitikties specifikacijoms pažymėjimą ir neatlieka pakartotinės kontrolės. Tačiau kiekvienos Šalies importuotojo kvalifikuoto asmens ar atsakingo farmacininko papildomoms prievolėms, susijusioms su kiekvienos siuntos pažymėjimų išdavimu, kaip pirmiau nustatyta I skirsnyje, taikomos I skirsnyje nustatytų ES ir Izraelio nacionalinių teisės aktų nuostatos.

                     d)

                     a, b ir c punktų nuostatos iš trečiosios šalies importuojamiems ir toliau kitai Šaliai eksportuojamiems gataviems ar tarpiniams vaistams taikomos tik tada, 1) jei importuotojas iš trečiosios šalies ar vienoje iš Šalių įsikūręs gamintojas atliko kiekvienos vaistų siuntos pakartotinę kontrolę ir 2) jei bet kurios Šalies kompetentinga institucija atliko trečiosios šalies gamintojo patikrinimą, kurio išvadoje patvirtinama, kad produkto ar produkto kategorijos atžvilgiu gamintojas laikosi geros gamybos praktikos.

                     e)

                     Tačiau a, b ir c punktų nuostatos netaikomos iš trečiosios šalies importuotiems produktams, kurių tyrimą atliko ir kuriuos patikrino tik tos šalies ar kitos trečiosios šalies kompetentinga institucija. Bet kokiai nuo šios nuostatos leidžiančiai nukrypti nuostatai, pagrįstai panašaus poveikio į šio Protokolo poveikį vienos Šalies susitarimu, ar vienašale vienos Šalies trečiajai šaliai ar susitarimo šaliai suteikta koncesija, panašia į šio tipo susitarimą, kuri taikoma taip pat kaip šio tipo susitarimas, turi pritarti kita Šalis.

                     f)

                     Kai viena Šalis reikalauja, kad kompetentinga institucija arba Oficiali vaistų kontrolės laboratorija atliktų Oficialios kontrolės institucijos atliekamą siuntų išleidimą, tokius Šalies valdžios institucijos atliekamus patikrinimus kita Šalis pripažįsta galiojančiais išduodama pažymėjimus, kuriais patvirtinama atitiktis rinkodaros leidime nustatytoms specifikacijoms.

                     g)

                     Kiekviena Šalis užtikrina, kad prie kiekvienos kitai Šaliai eksportuojamos produktų siuntos būtų pridedamas siuntos pažymėjimas. Vaistų siuntos pažymėjimus tinkamai pasirašo atitinkamos Šalies gamintojo ar importuotojo kvalifikuotas asmuo arba atsakingas farmacininkas.

               3.   Pasikeitimas gamybos ir (arba) importo leidimais ir informacija apie atitiktį GGP
         Šalys keičiasi informacija apie gamintojų ir importuotojų leidimo statusą ir apie tikrinimų išvadas, ypač talpinant informaciją apie leidimus, GGP pažymėjimus ir GGP nesilaikymą į Europos vaistų agentūros (EVA) tvarkomą GGP duomenų bazę.
         4.   Tikrinimų ataskaitų mainai
         Šaliai pateikus pagrįstą prašymą, atitinkamos kitos Šalies tikrinimo tarnybos siunčia paskutinio gamybos ar importo vietos, ar, jei analitinės operacijos perduodamos subrangovui, subrangos vietos tikrinimo ataskaitos kopiją. Ši nuostata visų pirma taikoma, kai atliekant tikrinimą vertinta vaisto gamybos ir kontrolės tyrimų atitiktis remiantis išsamia informacija ir dokumentais, pateiktais rinkodaros leidimui gauti, ar kai tikrinimas atliktas nustačius kokybės trūkumą. Kiekviena Šalis minėtas tikrinimų ataskaitas nagrinėja konfidencialiai, kaip to prašo ataskaitą pateikusi Šalis. Šalys užtikrina, kad tikrinimų ataskaitos būtų persiunčiamos ne vėliau kaip per 30 kalendorinių dienų, šį laikotarpį pratęsiant iki 60 dienų, jei turi būti atliktas naujas tikrinimas ar pakartotinė kontrolė.
         5.   OVKL atliktų laboratorinių tyrimų rezultatų mainai
         Šaliai pateikus pagrįstą prašymą, atitinkamos kitos Šalies valdžios institucijos siunčia laboratorinio tyrimo, atlikto vykdant rinkos priežiūrą, rezultatų kopiją. Ši nuostata visų pirma taikoma, kai toks tyrimas atliekamas dėl kokybės trūkumo ar kai kyla įtarimas, kad produktas gali būti pristatytas registruotu produktu suklastojant jo tapatumą, istoriją ar šaltinį.
         6.   Oficialios kontrolės institucijos atliekamo siuntų išleidimo (OKISI) rezultatų mainai
         Kai taikoma OKISI procedūra, tokių procedūrų, kurias atlieka eksportuojančios Šalies kompetentinga institucija, rezultatus kita Šalis pripažįsta galiojančiais ES teisės aktuose ir įgyvendinimo nuostatose nustatytomis sąlygomis. Gavusi prašymą eksportuojančios Šalies kompetentinga institucija importuojančiai Šaliai pateikia pažymą arba reikalavimų nesilaikymo rezultatus.
         7.   Informacijos mainų forma
         Leidimų, tikrinimų ataskaitų, GGP pažymų ir informacijos apie GGP nesilaikymą forma nustatoma laikantis ES paskelbtų procedūrų.
         OKISI pažymų ir pranešimų apie reikalavimų nesilaikymą forma nustatoma laikantis Europos Tarybos paskelbtų OKISI procedūrų.
         Vaistų siuntų pažymose, pridedamose prie kiekvienos siuntos, nurodoma bent gamybos data, galiojimo data, kokybės ir kiekio analizių rezultatai ir laboratorijos, kurioje tokia analizė atlikta, pavadinimas ir adresas, be to, gamintojo (-ų) ir, prireikus, importuotojo pavadinimas ir adresas. Pažymose taip pat pateikiama nuoroda į gamintojui ir prireikus importuotojui, išduotą GGP pažymą. Siuntų pažymos atitinka ES paskelbtų procedūrų nuostatas.
         8.   Apsaugos sąlyga
         Kiekviena Šalis turi teisę prašyti pateikti visą tikrinimo ataskaitą arba visą OVKL tyrimo ataskaitą ir pati atlikti tikrinimą ir savo OKISI. Išskyrus 4 dalyje minėtas situacijas, šią nuostatą reikėtų taikyti tik išimtinais atvejais, o kitai Šaliai objektyviai ir pagrįstai nurodyti taikymo priežastį. Apie tokius prašymus kitai Šaliai, kuri turi galimybę prisijungti prie veiklos, pranešama iš anksto.
         9.   Įspėjimo sistema
         Įsigaliojus šiam Protokolui Izraelis prisijungia prie Bendrijos informacijos ir skubaus įspėjimo sistemos, susijusios su kokybės trūkumais, klastotėmis ir siuntų atšaukimu, ir prisideda prie šios sistemos veikimo.
         Šalys užtikrina, kad viena kitai pakankamai skubiai, kaip nustatyta ES paskelbtose procedūrose, praneša apie gamybos ar importo leidimo sustabdymą ar atšaukimą (visą ar dalinį) pagrįstą tuo, kad nesilaikoma GGP.
         10.   Informacija ir bendradarbiavimas
         Protokolo Šalys nuolat keičiasi informacija apie šio priedo įgyvendinimą ir taikymą.
         Jos praneša viena kitai apie mokymus Oficialių vaistų kontrolės laboratorijų inspektoriams ir mokslininkams. Tokiuose vienos Šalies rengiamuose mokymuose, jei įmanoma, gali dalyvauti kita Šalis.
         Izraelio atstovai skatinami nuolat dalyvauti diskusijose dėl GGP ir su kokybe susijusiais klausimais, kurias rengia Europos vaistų agentūros koordinuojamos darbo grupės ir Europos Tarybos remiamas Europos vaistų ir sveikatos priežiūros kokybės direktorato (EVSPKD) koordinuojamas OVKL tinklas. Be to, Izraelis raginamas dalyvauti koordinuojamuose patikrinimuose trečiosiose šalyse.
         Įgyvendindamas susijusius ES teisės aktus Izraelis dalyvauja Europos vaistų agentūros valdomoje Bendrijos GGP duomenų bazės veikime.
         Keičiantis reglamentavimo sistemoms, Šalys, siekdamos parodyti GGP tikrinimo sistemų ir OVKL veiksnumą ir atitiktį Europos standartams ir reikalavimams, dalyvauja Europos vaistų agentūros paskelbtoje ES valstybių narių bendroje audito programoje, EVSPKD nustatytoje abipusėje bendroje audito programoje ir visose panašiose audito programose ateityje.
         Gavusi prašymą Šalis pateikia papildomą konkrečią informaciją, susijusią su oficialia tikrinimo tarnyba ir Oficialiomis vaistų kontrolės laboratorijomis. Tokiai konkrečiai informacijai galima priskirti mokymą, stebėtą auditą, bendrą informaciją ir dokumentų mainus, agentūrų audito skaidrumą, nepriklausomų vertinimų ir peržiūrų ataskaitų, susijusių su oficialiomis tikrinimo tarnybomis, mainus.
         Šalys susitaria palengvinti informacijos mainus ir tarpdalykinį bendradarbiavimą tais atvejais, kai įtariama, kad gamybos ir platinimo grandinės dalyviai pažeidžia teisės aktus.
         Dėl vaistų, kuriems taikomas šis priedas, tačiau netaikoma II skirsnio 3 dalis, Šalys gali bendradarbiauti planuodamos ir atlikdamos tikrinimus ir keisdamosi informacija apie tokius tikrinimus.
         Šalys susitaria gavusios vienos iš Šalių pagrįstą prašymą susitikti ir aptarti klausimus, kylančius rengiant susijusius ES ir Izraelio nacionalinius teisės aktus, juos įgyvendinant ir jų laikantis.
         Bendradarbiavimo prašymai pagal šią dalį turėtų būti teikiami per 11 dalyje nurodytus ryšių centrus.
         11.   Ryšių centrai
         Dėl šiame priede nurodytų tikslų kiekviena Šalis kitai Šaliai praneša apie ryšių centrus.
         Ryšių centrai bendrai atlieka šio priedo įgyvendinimo ir taikymo stebėseną ir, visų pirma, susijusių ES ir Izraelio nacionalinių teisės aktų, įgyvendinimo nuostatų ir taikomos tvarkos vertinimą, ir sutaria dėl II skirsnio 3 dalyje nurodytų produktų ir veiklos rūšių sąrašo.


Svarbus teisinis pranešimas

|

32006D0997

2006/997/EB: 2006 m. spalio 23 d. Tarybos sprendimas dėl Europos bendrijos ir Urugvajaus susitarimo pasikeičiant laiškais sudarymo

Oficialusis leidinys L 406 , 23/10/2006 p. 0010 - 0010 Oficialusis leidinys L 406 , 30/12/2006 p. 0010 - 0010

		Tarybos sprendimas2006 m. spalio 23 d.dėl Europos bendrijos ir Urugvajaus susitarimo pasikeičiant laiškais sudarymo(2006/997/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmos pastraipos pirmuoju sakiniu,atsižvelgdama į Komisijos pasiūlymą,kadangi:(1) 2004 m. kovo 22 d. Taryba įgaliojo Komisiją pradėti derybas su tam tikromis PPO narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį į Europos Sąjungą stojant Čekijos Respublikai, Estijos Respublikai, Kipro Respublikai, Latvijos Respublikai, Lenkijos Respublikai, Lietuvos Respublikai, Maltos Respublikai, Slovakijos Respublikai, Slovėnijos Respublikai ir Vengrijos Respublikai.(2) Komisija vedė derybas konsultuodamasi su komitetu, įsteigtu pagal Sutarties 133 straipsnį ir vadovaudamasi Tarybos patvirtintomis derybų gairėmis.(3) Komisija baigė derybas dėl Europos bendrijos ir Urugvajaus susitarimo pasikeičiant laiškais sudarymo. Susitarimas turėtų būti patvirtintas,NUSPRENDĖ:1 straipsnisEuropos bendrijos ir Urugvajaus susitarimas pasikeičiant laiškais dėl nuolaidų pakeitimo Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos įsipareigojimų sąraše, joms stojant į Europos bendriją, yra patvirtinamas Bendrijos vardu.Susitarimo pasikeičiant laiškais tekstas pridedamas prie šio sprendimo.2 straipsnisTarybos pirmininkas įgaliojamas skirti asmenį(-is), įgaliotą(-us) pasirašyti Susitarimą pasikeičiant laiškais, kad jis taptų privalomas Bendrijai.Priimta Liuksemburge, 2006 m. spalio 23 d.Tarybos varduPirmininkasJ.-E. Enestam--------------------------------------------------


title: 2008/37/EB: 2007 m. gruodžio 14 d. Komisijos sprendimas, kuriuo pagal Tarybos reglamentą (EB) Nr. 58/2003 įsteigiama Mokslinių tyrimų vykdomoji įstaiga specialiosios Bendrijos programos Idėjos mažai tirtų sričių mokslinių tyrimų veiklai valdyti (Tekstas svarbus EEE)

text:
12.1.2008

               LT

               Europos Sąjungos oficialusis leidinys

               L 9/15

      KOMISIJOS SPRENDIMAS

   2007 m. gruodžio 14 d.
   kuriuo pagal Tarybos reglamentą (EB) Nr. 58/2003 įsteigiama „Mokslinių tyrimų vykdomoji įstaiga“ specialiosios Bendrijos programos „Idėjos“ mažai tirtų sričių mokslinių tyrimų veiklai valdyti
   (Tekstas svarbus EEE)
   (2008/37/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnio 1 dalį,
   kadangi:

               (1)

               Reglamentu (EB) Nr. 58/2003 Komisija įgaliojama pagal tuo reglamentu nustatytus bendruosius įstatus steigti vykdomąsias įstaigas ir patikėti joms tam tikras užduotis, susijusias su vienos ar kelių Bendrijos programų valdymu.

               (2)

               Komisija įgaliojama steigti vykdomąsias įstaigas, kad ji galėtų didžiausią dėmesį skirti pagrindinei veiklai ir funkcijoms, kurių ji negali deleguoti trečiosioms šalims, neatsisakydama minėtų vykdomųjų įstaigų administruojamos veiklos kontrolės ir galutinės atsakomybės už ją.

               (3)

               2006 m. gruodžio 18 d. Europos Parlamento ir Tarybos sprendime Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) (2) numatyta sukurti Europos mokslinių tyrimų tarybą specialiajai programai „Idėjos“ (3) įgyvendinti. Europos mokslinių tyrimų tarybą sudaro nepriklausoma Mokslo taryba, kuriai padeda speciali įgyvendinimo struktūra.

               (4)

               2007 m. vasario 2 d. Sprendimu 2007/134/EB, kuriuo įsteigiama Europos mokslinių tyrimų taryba (4), Komisija ne tik įsteigė Europos mokslinių tyrimų tarybą (EMTT) bei Mokslo tarybą, bet ir paskelbė apie specialios įgyvendinimo struktūros – vykdomosios įstaigos – įsteigimą atskiru aktu pagal Reglamentą (EB) Nr. 58/2003.

               (5)

               Specialiosios programos „Idėjos“ valdymas siejamas su mokslinių tyrimų projektų įgyvendinimu, kuriam nebūtini politiniai sprendimai; tačiau visuose projektų įgyvendinimo etapuose būtina aukšto lygio techninė ir finansinė kompetencija.

               (6)

               Su programos įgyvendinimu susijusių užduočių delegavimas vykdomajai įstaigai įmanomas aiškiai atskiriant programavimo etapą, kurį nustato Mokslo taryba, o patvirtina Komisija, ir įgyvendinimą, kuris bus patikėtas vykdomajai įstaigai pagal Mokslo tarybos nustatytus principus ir metodologiją.

               (7)

               Sprendžiant iš specialiai atliktos sąnaudų ir naudos analizės, ir finansiškai, ir kitais aspektais būtų naudinga, kad Europos mokslinių tyrimų tarybos veiklą valdytų vykdomoji įstaiga.

               (8)

               Šios įstaigos veiklos biudžetas turėtų būti vykdomas pagal 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (5).

               (9)

               Šiame sprendime numatytos priemonės atitinka Vykdomųjų įstaigų komiteto nuomonę,

         NUSPRENDĖ:
   1 straipsnis
   Įstaigos įsteigimas
   1.   Bendrijos veiksmams mokslinių tyrimų srityje valdyti steigiama vykdomoji įstaiga (toliau – įstaiga), kurios įstatams taikomas Tarybos reglamentas (EB) Nr. 58/2003.
   2.   Įstaigos pavadinimas – „Europos mokslinių tyrimų tarybos vykdomoji įstaiga“.
   2 straipsnis
   Vieta
   Įstaigos buveinė yra Briuselyje.
   3 straipsnis
   Terminas
   Įstaiga įsteigiama laikotarpiui, kuris prasideda 2008 m. sausio 1 d., o baigiasi 2017 m. gruodžio 31 d.
   4 straipsnis
   Tikslai ir uždaviniai
   1.   Pagal Sprendimu Nr. 1982/2006 nustatytą Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) įstaigai skiriami šie uždaviniai:

               —

               kaip nurodyta sprendime, kuriuo šiai įstaigai suteikiami įgaliojimai, pagal Tarybos sprendimą Nr. 2006/972/EB (6) bei Komisijos priimtą darbų programą įgyvendinant patvirtintą specialiąją programą „Idėjos“, valdyti tam tikrus konkrečių projektų aspektus ir atlikti reikiamus patikrinimus bei priimti atitinkamus sprendimus, jei Komisija įgaliojo juos priimti,

               —

               nustatyti biudžeto pajamų bei išlaidų vykdymo priemones ir, jei Komisija suteikė reikiamus įgaliojimus, įgyvendinti visus specialiosios programos „Idėjos“ valdymui būtinus veiksmus, ypač tuos, kurie susiję su dotacijų skyrimu ir sutarčių sudarymu,

               —

               kaupti, nagrinėti ir Komisijai bei Mokslo tarybai perduoti visą informaciją, kurios reikia Bendrijos programai tinkamai įgyvendinti.

         2.   Įgaliojimus įstaigai suteikiančiu Komisijos sprendimu nustatomi ir išsamiai apibūdinami visi jai pavedami uždaviniai; sprendimas koreguojamas, jei įstaigai pavedami kokie nors papildomi uždaviniai. Komisijos sprendimas bus perduotas susipažinti Vykdomųjų įstaigų komitetui.
   5 straipsnis
   Organizacinė struktūra
   1.   Įstaigai vadovauja Komisijos paskirtas iniciatyvinis komitetas ir direktorius.
   2.   Iniciatyvinio komiteto nariai skiriami dvejiems metams.
   3.   Įstaigos direktorius skiriamas ketveriems metams.
   4.   Iniciatyvinio komiteto narių ir direktoriaus paskyrimas gali būti atnaujintas.
   6 straipsnis
   Dotacijos
   Įstaigai skiriama subsidija, kuri įtraukiama į Europos Bendrijų bendrąjį biudžetą ir mokama iš 4 straipsnio 1 dalyje nurodytos specialiosios programos „Idėjos“ lėšų.
   7 straipsnis
   Priežiūra ir atskaitomybė
   Komisija prižiūri įstaigą, o pastaroji, laikydamasi įgaliojimo dokumente nustatytos tvarkos ir periodiškumo, reguliariai atsiskaito už jai patikėtų programų įgyvendinimą.
   8 straipsnis
   Administracinio biudžeto vykdymas
   Savo veiklos biudžetą įstaiga vykdo pagal Reglamento (EB) Nr. 1653/2004 nuostatas.

      Priimta Briuselyje, 2007 m. gruodžio 14 d.

            Komisijos vardu

         Janez POTOČNIK

            Komisijos narys

      (1)  OL L 11, 2003 1 16, p. 1.

      (2)  OL L 412, 2006 12 30, p. 1.

      (3)  OL L 54, 2007 2 22, p. 81.

      (4)  OL L 57, 2007 2 24, p. 14.

      (5)  OL L 297, 2004 9 22, p. 6. Reglamentas su pakeitimais, padarytais Reglamentu (EB) Nr. 1821/2005 (OL L 293, 2005 11 9, p. 10).

      (6)  OL L 400, 2006 12 30, p. 244.


title: 2003 m. liepos 7 d. Komisijos Sprendimas patvirtinantis Bendrijos sprendimus dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 304/2003 ir iš dalies pakeičiantis Sprendimus 2000/657/EB ir 2001/852/EBTekstas svarbus EEE.

text:
Svarbus teisinis pranešimas

|

32003D0508

Oficialusis leidinys L 174 , 12/07/2003 p. 0010 - 0039

		Komisijos Sprendimas2003 m. liepos 7 d.patvirtinantis Bendrijos sprendimus dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 304/2003 ir iš dalies pakeičiantis Sprendimus 2000/657/EB ir 2001/852/EB(Tekstas svarbus EEE)(2003/508/EB)Europos BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2003 m. sausio 28 d. Europos Parlamento ir Tarybos reglamentą (EB) Nr. 304/2003 dėl pavojingų cheminių medžiagų eksporto ir importo [1], ypač į jo 12 straipsnio 1 dalį,kadangi:(1) Pagal Reglamentą (EB) Nr. 304/2003 Komisija Bendrijos vardu turi nuspręsti, leisti ar neleisti importuoti į Bendriją kiekvieną cheminę medžiagą iš anksto pranešto sutikimo (PIC) tvarka.(2) Jungtinių Tautų aplinkos programa (UNEP) ir Maisto ir žemės ūkio organizacija (FAO) buvo paskirtos teikti sekretoriato paslaugas laikinajai PIC tvarkai, nustatytai Roterdamo konvencijos dėl iš anksto pranešto sutikimo (PIC) tvarkos tam tikroms pavojingoms cheminėms medžiagoms ir pesticidams, kuriais prekiaujama tarptautinėje rinkoje, įgaliotinių konferencijos galutiniu aktu, visų pirma – Rezoliucija dėl jame nustatytų laikinųjų susitarimų; Konvencija buvo pasirašyta 1998 m. rugsėjo 11 d. ir Bendrijos patvirtinta Tarybos sprendimu 2003/106/EB [2].(3) Komisija, kaip bendra paskirtoji institucija, Bendrijos ir valstybių narių vardu turi pateikti sprendimus dėl cheminių medžiagų laikinosios PIC tvarkos sekretoriatui, toliau – laikinasis Sekretoriatas.(4) Laikinasis Sekretoriatas pareikalavo, kad PIC procedūros dalyviai, pranešdami apie savo sprendimus dėl importo, naudotų specialią Importuojančios šalies atsakymo formą.(5) Į cheminių medžiagų, kurioms taikoma laikinoji PIC tvarka, sąrašą įrašytas monokrotofosas kaip pesticidas, apie kurį Komisija gavo informacijos iš laikinojo Sekretoriato sprendimui priimti reikalingo dokumento forma. Monokrotofosui jau taikoma laikinoji PIC tvarka ta prasme, kad tam tikri itin pavojingi pesticidų junginiai, kuriuose yra monokrotofoso, yra išvardyti Roterdamo konvencijos III priede. Kol nėra Bendrijos monokrotofoso įvertinimo pagal 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [3], su paskutiniais pakeitimais, padarytais Reglamentu (EB) Nr. 806/2003 [4], laikinasis atsakymas dėl tų pesticidų junginių buvo priimtas 2000 m. spalio 16 d. Komisijos sprendime 2000/657/EB, patvirtinančiame Bendrijos sprendimus dėl tam tikrų cheminių medžiagų importo pagal Tarybos reglamentą (EEB) Nr. 2455/92 dėl tam tikrų pavojingų cheminių medžiagų įvežimo ir išvežimo [5], su pakeitimais, padarytais Sprendimu 2001/852/EB [6]. Pagal 2002 m. lapkričio 20 d. Komisijos reglamentą (EB) Nr. 2076/2002, pratęsiantį Tarybos direktyvos 91/414/EEB 8 straipsnio 2 dalyje nurodytą laikotarpį dėl tam tikrų veikliųjų medžiagų neįrašymo į tos direktyvos I priedą ir dėl augalų apsaugos produktų, savo sudėtyje turinčių šių veikliųjų medžiagų, registracijos panaikinimo [7], monokrotofosas buvo išbrauktas iš Direktyvos 91/414/EEB I priedo ir augalų apsaugos produktų, savo sudėtyje turinčių monokrotofoso, registracija turėjo būti panaikinta iki 2003 m. liepos 25 d. Todėl Sprendime 2000/657/EB pateiktas laikinasis atsakymas turėtų būti pakeistas galutiniu sprendimu dėl importo.(6) Cheminės medžiagos 2,4,5-T, chlorbenzilatas ir fosfamidonas patenka į Direktyvos 91/414/EEB taikymo sritį, kurioje numatytas pereinamasis laikotarpis, per kurį valstybės narės, kol nėra Bendrijos sprendimo, gali priimti sprendimą dėl medžiagų ir produktų, patenkančių į tos direktyvos taikymo sritį. Reglamentu (EB) Nr. 2076/2002 tos medžiagos buvo išbrauktos iš Direktyvos 91/414/EEB I priedo ir augalų apsaugos produktų, savo sudėtyje turinčių tų medžiagų, registracija turėjo būti panaikinta iki 2003 m. liepos 25 d. Todėl sprendimai dėl pesticidų junginių 2,4,5-T, chlorbenzilato ir fosfamidono importo, pateikti Sprendime 2000/657/EB, kurie buvo pateikti kaip laikinieji atsakymai laukiant Komisijos sprendimo, turėtų būti pakeisti galutiniais sprendimais.(7) Cheminės medžiagos parationas ir metilparationas taip pat patenka į Direktyvos 91/414/EEB taikymo sritį. 2001 m. liepos 9 d. Komisijos sprendimu 2001/520/EB dėl parationo neįrašymo į Tarybos direktyvos 91/414/EEB I priedą ir augalų apsaugos produktų, savo sudėtyje turinčių šios veikliosios medžiagos, registracijos panaikinimo [8] ir 2003 m. kovo 10 d. Komisijos sprendimu 2003/166/EB dėl metilparationo neįrašymo į Tarybos direktyvos 91/414/EEB I priedą ir augalų apsaugos produktų, savo sudėtyje turinčių šios veikliosios medžiagos, registracijos panaikinimo [9] tos medžiagos buvo išbrauktos iš Direktyvos 91/414/EEB I priedo ir augalų apsaugos produktų, savo sudėtyje turinčių jų, registracija buvo panaikinta. Todėl, sprendimai dėl pesticidų junginių parationo ir metilparationo importo, pateikti atitinkamai 2001 m. lapkričio 19 d. Komisijos sprendime 2001/852/EB, patvirtinančiame Bendrijos sprendimus dėl importo pagal Tarybos reglamentą (EEB) Nr. 2455/92 dėl tam tikrų pavojingų cheminių medžiagų įvežimo ir išvežimo ir iš dalies pakeičiančiame Sprendimą 2000/657/EB, ir Sprendime 2000/657, kurie buvo pateikti kaip laikinieji atsakymai laukiant Bendrijos sprendimo, turėtų būti pakeisti galutiniais sprendimais.(8) Cheminę medžiagą etileno oksidą reglamentuoja 1978 m. gruodžio 21 d. Tarybos direktyva 79/117/EEB, draudžianti pateikti į rinką ir naudoti augalų apsaugos produktus, turinčius tam tikrų veikliųjų medžiagų [10], su paskutiniais pakeitimais, padarytais Reglamentu (EB) Nr. 807/2003 [11]. Tai buvo atspindėta galutiniame sprendime dėl importo, pateiktame Sprendime 2001/852/EB. Tačiau apie etileno oksidą pastaruoju metu buvo pranešta pagal esamų medžiagų įvertinimo Bendrijos programą pagal 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką [12], kuri numato pereinamąjį laikotarpį, per kurį valstybės narės, kol nėra Bendrijos sprendimo, gali priimti sprendimą dėl medžiagų ir produktų, patenkančių į jos taikymo sritį. Todėl Sprendime 2001/852/EB pateiktas sprendimas dėl importo turėtų būti pakeistas.(9) Cheminės medžiagos polibromintieji bifenilai (PBB) Bendrijos lygiu buvo griežtai apriboti 1976 m. liepos 27 d. Tarybos direktyva 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo [13], su paskutiniais pakeitimais, padarytais Europos Parlamento ir Tarybos direktyva 2003/11/EB [14]. Tai buvo atspindėta Bendrijos sprendime dėl importo, kuris buvo paskelbtas PIC V aplinkraštyje, informuojančiame apie padėtį 1995 m. birželio 30 d. Tačiau tame sprendime nebuvo atsižvelgta į visišką PBB uždraudimą Austrijoje nuo 1993 m. Todėl būtina pakeisti tą sprendimą dėl importo.(10) Šiame sprendime numatytos priemonės atitinka Tarybos direktyvos 67/548/EEB [15], su paskutiniais pakeitimais, padarytais Reglamentu (EB) Nr. 807/2003, 29 straipsniu įkurto komiteto nuomonę,PRIĖMĖ ŠĮ SPRENDIMĄ:1 straipsnisLaikinieji atsakymai dėl cheminių medžiagų 2,4,5-T, chlorbenzilato, metilparationo, monokrotofoso ir fosfamidono, pateikti Sprendimo 2000/657/EEB priede, pakeičiami atsakymo dėl importo formomis, pateiktomis šios sprendimo I priede.2 straipsnisGalutinis sprendimas dėl etileno oksido ir laikinasis atsakymas dėl parationo importo, pateikti Sprendimo 2000/852/EEB priede, pakeičiami atsakymo dėl importo formomis, pateiktomis šios sprendimo II priede.3 straipsnisGalutinis sprendimas dėl polibromintųjų bifenilų (PBB), paskelbtas PIC V aplinkraštyje, pakeičiamas atsakymo dėl importo forma, pateikta šios sprendimo III priede.Priimta Briuselyje, 2003 m. liepos 7 d.Komisijos varduMargot WallströmKomisijos narė[1] OL L 63, 2003 3 6, p. 1.[2] OL L 63, 2003 3 6, p. 27.[3] OL L 230, 1991 8 19, p. 1.[4] OL L 122, 2003 5 16, p. 1.[5] OL L 275, 2000 10 27, p. 44.[6] OL L 318, 2001 12 4, p. 28.[7] OL L 319, 2002 11 23, p. 3.[8] OL L 187, 2001 7 10, p. 47.[9] OL L 67, 2003 3 12, p. 18.[10] OL L 33, 1979 2 8, p. 36.[11] OL L 122, 2003 5 16, p. 36.[12] OL L 123, 1998 4 24, p. 1.[13] OL L 262, 1976 9 27, p. 201.[14] OL L 42, 2003 2 15, p. 45.[15] OL 196, 1967 8 16, p. 1.--------------------------------------------------I PRIEDASPersvarstyti sprendimai dėl cheminių medžiagų 2,4,5-T, chlorbenzilato, metilparationo, monokrotofoso ir fosfamidono importo, pakeičiantys ankstesnius sprendimus dėl importo, pateiktus Sprendime 2000/657/EEB+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II PRIEDASPersvarstyti sprendimai dėl cheminių medžiagų etileno oksido ir parationo importo, pakeičiantys ankstesnius sprendimus dėl importo, pateiktus Sprendime 2001/852/EEB+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------III PRIEDASPersvarstytas sprendimas dėl cheminės medžiagos PBB (polibromintų bifenilų) importo, pakeičiantis ankstesnį 1995 m. sprendimą dėl importo+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/823/EB: 2008 m. spalio 22 d. Komisijos sprendimas, iš dalies keičiantis Sprendimą 95/319/EB, įsteigiantį vyresniųjų darbo inspektorių komitetą (Tekstas svarbus EEE)

text:
30.10.2008

               LT

               Europos Sąjungos oficialusis leidinys

               L 288/5

      KOMISIJOS SPRENDIMAS

   2008 m. spalio 22 d.
   iš dalies keičiantis Sprendimą 95/319/EB, įsteigiantį vyresniųjų darbo inspektorių komitetą
   (Tekstas svarbus EEE)
   (2008/823/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Sprendimu 95/319/EB (1) Komisija įsteigė Vyresniųjų darbo inspektorių komitetą (toliau – Komitetas).

               (2)

               Po pastarosios Europos Sąjungos plėtros Komiteto narių skaičius padvigubėjo. Dabar plenariniuose posėdžiuose dalyvauja 54 Komiteto nariai. Naujos plėtros atveju narių dar padaugės.

               (3)

               Kad Komitetas galėtų vykdyti savo užduotis ir jo nariai galėtų praktiškai dalytis patirtimi ir nuomonėmis, kas neįmanoma tokiame dideliame Komitete, valstybių narių atstovų skaičius turėtų būti sumažintas nuo dviejų iki vieno. Valstybės narės turėtų skirti pakaitinį narį, kuris posėdžiuose dalyvautų tada, kai negali dalyvauti tikrasis narys.

               (4)

               Siekiant užtikrinti kokybišką Komiteto darbą, nariai kandidatai turėtų būti valstybinių darbo inspekcijų vyriausieji atstovai, turintys įgaliojimus dalyvauti Komiteto veikloje.

               (5)

               Turi būti numatyta sąlyga, kad Komiteto posėdžiuose su kiekvienu tikruoju arba pakaitiniu nariu galėtų dalyvauti ekspertas. Praktiniais sumetimais, susijusiais su posėdžių organizavimu, apie tokių ekspertų dalyvavimą turėtų būti pranešta bent prieš mėnesį iki atitinkamo Komiteto posėdžio.

               (6)

               Siekiant palengvinti darbo grupių darbą, turėtų būti numatyta, kad joms vadovauti galėtų kurios nors valstybinės darbo inspekcijos ekspertas, kuris nėra Komiteto narys.

               (7)

               Komiteto posėdžiuose gali dalyvauti tam tikrų kategorijų stebėtojai.

               (8)

               Komitetas turėtų priimti darbo tvarkos taisykles, kuriose būtų numatyti praktiniai Komiteto darbo aspektai.

               (9)

               Sprendimą 95/319/EB reikėtų atitinkamai iš dalies pakeisti.

               (10)

               Šis sprendimas turi įsigalioti 2010 m. sausio 1 d., dieną, kurią prasideda nauja Komiteto narių kadencija,

         NUSPRENDĖ:
   1 straipsnis
   Sprendimas 95/319/EB iš dalies keičiamas taip:

               1)

               5 straipsnis iš dalies keičiamas taip:

                           a)

                           1 ir 2 dalys pakeičiamos taip:
                           „1.   Komitetą sudaro po vieną kiekvienos valstybės narės atstovą.
                           Kiekvienam tikrajam nariui gali būti skiriamas pakaitinis narys. Pakaitinis narys Komiteto posėdžiuose dalyvauja tik tada, kai juose negali dalyvauti tikrasis narys.
                           2.   Tikruosius ir pakaitinius Komiteto narius valstybių narių siūlymu skiria Komisija.
                           Teikdamos savo narių kandidatų pavardes Komisijai, valstybės narės privalo užtikrinti, kad jie būtų jų darbo inspekcijų vyriausieji atstovai, turintys įgaliojimus dalyvauti Komiteto veikloje.“

                           b)

                           5 dalis išbraukiama.

               2)

               8 straipsnis pakeičiamas taip:
               „8 straipsnis
               1.   Pritarus Komisijos atstovui, Komitetas gali pakviesti jo veikloje dalyvauti asmenis, turinčius kompetencijos tam tikru Komiteto darbotvarkės klausimu.
               2.   Komiteto posėdžiuose su kiekvienu tikruoju arba pakaitiniu nariu gali dalyvauti ekspertas, jeigu narys pirmininkui pateikia argumentuotą prašymą dėl tokių ekspertų dalyvavimo bent prieš mėnesį iki atitinkamo Komiteto posėdžio.“

               3)

               9 straipsnio 2 dalis pakeičiama taip:
               „2.   Darbo grupėms pirmininkauja Komiteto narys arba valstybių narių darbo inspekcijos tarnybų ekspertas, ir jas sudaro atitinkamai komiteto nariai ir (arba) ekspertai. Darbo grupės atsiskaito Komiteto plenarinėje sesijoje.“

               4)

               Įterpiamas šis 9a straipsnis:
               „9a straipsnis
               Narių ir ekspertų darbas nėra apmokamas.“

               5)

               10 straipsnis papildomas 3 dalimi:
               „3.   Stebėtojų teisėmis Komiteto posėdžiuose gali dalyvauti:

                           a)

                           bet kurios EEE ir (arba) ELPA šalies darbo inspekcijos atstovas;

                           b)

                           Europos darbuotojų saugos ir sveikatos agentūros direktorius;

                           c)

                           Tarptautinės darbo organizacijos atstovas.“

               6)

               Įterpiamas 11a straipsnis:
               „11a straipsnis
               Komitetas priima darbo tvarkos taisykles, kuriose numatomi praktiniai Komiteto darbo aspektai, įskaitant posėdžių šaukimą ir darbo grupių organizavimą.“

               7)

               12 straipsnio 2 dalis pakeičiama taip:
               „2.   Komisija šią ataskaitą pateikia Tarybai, Europos Parlamentui, Europos Ekonomikos ir socialinių reikalų komitetui ir Darbuotojų saugos ir sveikatos patariamajam komitetui.“

         2 straipsnis
   Šis sprendimas įsigalioja 2010 m. sausio 1 d.

      Priimta Briuselyje, 2008 m. spalio 22 d.

            Komisijos vardu

         Vladimír ŠPIDLA

            Komisijos narys

      (1)  OL L 188, 1995 8 9, p. 11.


title: 2009 m. birželio 12 d. Sprendimas Nr. U1 dėl Europos Parlamento ir Tarybos reglamento (EB) Nr. 987/2009 54 straipsnio 3 dalies dėl bedarbio išmokų padidinimo dėl išlaikomų šeimos narių (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/42

         SPRENDIMAS Nr. U1
   2009 m. birželio 12 d.
   dėl Europos Parlamento ir Tarybos reglamento (EB) Nr. 987/2009 54 straipsnio 3 dalies dėl bedarbio išmokų padidinimo dėl išlaikomų šeimos narių
   (Tekstas svarbus EEE ir EB bei Šveicarijos susitarimui)
   2010/C 106/11
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a dalį, pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 987/2009 54 straipsnio 2 ir 3 dalis,
   kadangi:

               (1)

               Laikydamasi Reglamento (EB) Nr. 987/2009 54 straipsnio 3 dalies, jei pagal valstybės narės teisės aktus bedarbio išmokų dydis priklauso nuo šeimos narių skaičiaus, kompetentinga įstaiga, apskaičiuodama išmoką, taip pat atsižvelgia į šeimos narių, gyvenančių kitos nei valstybės narės, kurioje įsikūrusi kompetentinga įstaiga, teritorijoje, skaičių.

               (2)

               Pagal minėto reglamento 2 straipsnio 2 dalį įstaigos nedelsdamos teikia visą informaciją, būtiną asmenų teisėms ir pareigoms, kuriems taikomas Reglamentas (EB) Nr. 883/2004, nustatyti ir apibrėžti, ar ja dalijasi.

               (3)

               Reglamento (EB) Nr. 987/2009 4 straipsnio 1 dalyje nustatyti dokumentai ir struktūrizuoti elektroniniai dokumentai yra priemonė susijusio asmens teisėms įrodyti, tačiau šių dokumentų išdavimas nėra tokių teisių sąlyga.

               (4)

               Dokumentai apie šeimos narius, gyvenančius kitos nei valstybės narės, kurioje įsikūrusi kompetentinga įstaiga, teritorijoje, gali būti pateikti tik prasidėjus nedarbo laikotarpiui, kuriuo mokamos bedarbio išmokos.

               (5)

               Padidėjusių bedarbio išmokų, mokamų šeimos nariams, nepriemokos turi būti mokamos už laikotarpį iki informacijos apie šeimos narius, gyvenančius kitos nei valstybės narės, kurioje įsikūrusi kompetentinga įstaiga, teritorijoje, pateikimo dienos, jeigu prasidėjus nedarbo laikotarpiui, kuriuo mokamos išmokos, minėti asmenys jau buvo išlaikomi bedarbio asmens.
               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:

               1.

               Jei dokumentas apie šeimos narius pateikiamas prasidėjus nedarbo laikotarpiui, kuriuo mokamos išmokos, diena, kurią įgyjama teisė į didesnę nedarbo išmoką dėl išlaikomų šeimos narių, kuri nustatoma pagal kompetentingos valstybės teisės aktus, nėra nukeliama.

               2.

               Kai 1 dalyje nurodytą dokumentą pateikianti įstaiga negali patvirtinti, kad nebuvo atsižvelgta į šeimos narius apskaičiuojant bedarbio išmokas, mokamas kitam asmeniui pagal valstybės narės, kurios teritorijoje jie gyvena, teisės aktus, atitinkamas asmuo, minėtą dokumentą gali papildyti pranešimu apie tą faktą.

               3.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.


title: 2010 m. gegužės 5 d. Europos Parlamento sprendimas dėl 2008 finansinių metų Euratomo tiekimo agentūros bendrojo biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/192

         EUROPOS PARLAMENTO SPRENDIMAS
   2010 m. gegužės 5 d.
   dėl 2008 finansinių metų Euratomo tiekimo agentūros bendrojo biudžeto įvykdymo patvirtinimo
   (2010/540/ES)
   EUROPOS PARLAMENTAS,
   atsižvelgdamas į Euratomo tiekimo agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Euratomo tiekimo agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,
   atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (3), ypač į jo 8 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7-0076/2010),

               1.

               suteikia patvirtinimą Euratomo tiekimo agentūros direktoriui, kad Agentūros 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Euratomo tiekimo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 6.

      (2)  OL L 248, 2002 9 16, p. 1.

      (3)  OL L 41, 2008 2 15, p. 15.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/193

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Euratomo tiekimo agentūros 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Euratomo tiekimo agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Euratomo tiekimo agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,
   atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (3), ypač į jo 8 straipsnį,
   atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7-0076/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės finansinės ataskaitos yra patikimos, o vykdytos finansinės operacijos – teisėtos ir tvarkingos,

               B.

               kadangi Euratomas, įsteigtas Liuksemburge 1958 m., priėmus Sprendimą 2008/114/EB, Euratomas, Euratomo tiekimo agentūra, pakeitė savo įstatus ir tapo agentūra,

               1.

               pažymi, kad 2008 m. Agentūra negavo jokių subsidijų, skirtų jos veiklos išlaidoms padengti, ir Komisija padengė visas išlaidas, kurias Agentūra patyrė vykdydama 2008 m. biudžetą; taip pat pažymi, kad iš 2007 finansinių metų perkelti įsipareigojimai buvo padengti panaudojant nepanaudotą dalį 2007 m. subsidijų;

               2.

               taigi pažymi, kad Agentūra neturi savo atskiro biudžeto ir iš tiesų yra integruota į Komisiją;

               3.

               vis dėlto pabrėžia, kad atsižvelgiant į šią padėtį kyla klausimas, ar būtina išlaikyti dabartinę Agentūros formą ir organizaciją; tačiau atkreipia dėmesį į Agentūros atsakymą, kuriame teigiama, kad dabartinė padėtis parodo, viena vertus, aiškų ryšį su Komisija (pvz., Komisija gali parengti direktyvą ir paskirti Agentūros generalinį direktorių) ir, kita vertus, tam tikrą teisinį ir finansinį savarankiškumą;

      Vidaus auditas

               4.

               patvirtina, kad Agentūra pagal savo įstatų 3 straipsnio nuostatas pasirinko vidaus auditorių, kuris pradėjo eiti pareigas tik 2009 m. liepos 1 d.;

               5.

               pažymi, kad kitos horizontalaus pobūdžio su sprendimu dėl biudžeto įvykdymo patvirtinimo susijusios pastabos pateikiamos 2010 m. gegužės 5 d. rezoliucijoje (5) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 6.

      (2)  OL L 248, 2002 9 16, p. 1.

      (3)  OL L 41, 2008 2 15, p. 15.

      (4)  OL L 357, 2002 12 31, p. 72.

      (5)  Priimti tekstai, P7_TA(2010)0139 (žr. šio Oficialiojo leidinio p. 241).


title: 2011/574/ES: 2011 m. gegužės 10 d. Europos Parlamento sprendimas dėl Europos ligų prevencijos ir kontrolės centro 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/145

         EUROPOS PARLAMENTO SPRENDIMAS
   2011 m. gegužės 10 d.
   dėl Europos ligų prevencijos ir kontrolės centro 2009 finansinių metų biudžeto įvykdymo patvirtinimo
   (2011/574/ES)
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2009 finansinių metų galutinių metinių ataskaitų kartu su Centro atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (3), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0107/2011),

               1.

               patvirtina Europos ligų prevencijos ir kontrolės centro direktoriui, kad Centro 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 124.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/146

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2009 finansinių metų galutinių metinių ataskaitų kartu su Centro atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (3), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0107/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas patvirtino Europos ligų prevencijos ir kontrolės centro direktoriui, kad Centro 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           atkreipė dėmesį į tai, kad Audito Rūmai nurodė, jog maždaug 16 200 000 EUR (arba 40 % viso Centro biudžeto) turėjo būti perkelta į kitus metus,

                           —

                           išreiškė susirūpinimą, kad 2008 m. gruodžio 31 d. dar nebuvo pasiektas Centro ir Švedijos Vyriausybės susitarimas dėl Centro būstinės,

                           —

                           pabrėžė, kad vis dar yra įdarbinimo procedūrų planavimo trūkumų,

                           —

                           apgailestavo dėl to, kad Centras nevisiškai įvykdė savo įsipareigojimą už biudžeto įvykdymo patvirtinimą atsakingai institucijai perduoti Centro direktoriaus parengtą ataskaitą, kurioje būtų apibendrintai nurodytas vidaus auditoriaus atliktų vidaus auditų skaičius, kaip nustatyta finansinio pagrindų reglamento 72 straipsnio 5 dalyje;

               C.

               kadangi Centro 2009 m. biudžetas buvo 51 000 000 EUR, t. y. 25,3 % didesnis nei 2008 finansiniais metais;

               1.

               pažymi, kad Centro biudžetas padidėjo nuo 17 100 000 EUR 2006 m. iki 51 000 000 EUR 2009 m.;

               2.

               pažymi, kad 2009 m. 51 000 000 EUR buvo numatyta kaip Centrui skirti ištekliai, iš jų 48 100 000 EUR yra iš Sąjungos biudžeto skiriamos subsidijos;

               3.

               pabrėžia, kad mokėjimų asignavimų panaudojimas nežymiai pagerėjo iki 91 %, o tai atitinka nepanaudotų asignavimų sumą, lygią 4 800 000 EUR; tačiau pažymi, kad šis nevisiškas asignavimų panaudojimas susijęs su tuo, kad Centras apribojo savo mokėjimų asignavimų prašymus, kad, kaip reikalavo Audito Rūmai ir Komisija, metų pabaigoje sumažintų grynųjų pinigų sumą savo banko sąskaitoje;

      Veikla

               4.

               dar kartą ragina Centrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių finansinių metų operacijomis, kad biudžeto įvykdymą tvirtinanti institucija galėtų veiksmingiau įvertinti Centro veiklą skirtingais metais;

               5.

               vis dėlto mano, kad Centras yra svarbi institucija, gerinanti ir plėtojanti Europos ligų stebėjimą, vertinanti esamus ir atsirandančius infekcinių ligų keliamus pavojus žmonių sveikatai bei apie šiuos pavojus pranešanti;

               6.

               pažymi didelį Centro indėlį 2009 m. įgyvendinant kovos su gripo H1N1 pandemija priemones, pavyzdžiui, parengiant laikinas gaires dėl „Specialių vakcinų nuo gripo pandemijos naudojimo per 2009 m. H1N1 pandemiją“;

               7.

               mano, jog reikia padidinti Centro įgaliojimus, kad Sąjunga turėtų nepriklausomą infekcijos rizikos pavojingumo vertinimo instituciją pandemijų atvejais ir kad būtų pagerintas valstybių narių veiksmų koordinavimas;

               8.

               atkreipia dėmesį į tai, kad Centras 2009 m. sugebėjo sukurti daug produktų ir paslaugų, susijusių su užkrečiamųjų ligų epidemiologija, stebėjimu, prevencija ir kontrole, ir kad jis skelbia daugybę mokslinių ataskaitų;

               9.

               ragina Europos Audito Rūmus atlikti Centro veiklos auditą;

      Asignavimų perkėlimas į kitą laikotarpį

               10.

               išreiškia susirūpinimą dėl to, kad jau 2006 m. Audito Rūmai pranešė apie aukštą perkėlimų į kitus metus lygį ir kad dėl to daromas neigiamas poveikis biudžeto įgyvendinimui ir pažeidžiamas metinio periodiškumo principas; ypač pabrėžia tai, kad reikėjo panaikinti iš 2008 m. perkeltus asignavimus, kurių suma siekė 2 200 000 EUR, ir kad 2009 m. į kitus metus perkelti asignavimai sudarė 42 % II antraštinės dalies (Administracinės išlaidos) ir 63 % III antraštinės dalies (Veiklos išlaidos) asignavimų; taigi ragina Centrą informuoti biudžeto įvykdymą tvirtinančią instituciją apie priemones, kurių jis ėmėsi siekdamas ištaisyti šiuos trūkumus;

      Centro būstinė

               11.

               džiaugiasi dėl to, kad pagaliau 2010 m. birželio 30 d. pirmininko valdyba ir Švedijos visuomenės sveikatos ir pagyvenusių asmenų priežiūros ministras pasirašė susitarimą dėl būstinės, taip pat džiaugiasi dėl to, kad padarytas susijęs įstatymo pakeitimas, pagal kurį Centro darbuotojams ir jų šeimoms suteikiama galimybė būti įtrauktiems į Švedijos gyventojų registrą;

      Vidaus auditas

               12.

               išreiškia susirūpinimą dėl to, kad Centras vėl nevisiškai įvykdė savo įsipareigojimą už biudžeto įvykdymo patvirtinimą atsakingai institucijai perduoti Centro direktoriaus parengtą ataskaitą, kurioje apibendrintai pateikiamas Vidaus audito tarnybos (VAT) rekomendacijos turinys, kaip nurodyta finansinio pagrindų reglamento 72 straipsnio 5 dalyje; ypač išreiškia susirūpinimą dėl to, kad, atsižvelgusi į tolesnius veiksmus, susijusius su ankstesnėmis rekomendacijomis, VAT Centrui pateikė vieną labai svarbią rekomendaciją ir septynias kitas svarbias rekomendacijas, tačiau nebuvo perduota informacija apie jų turinį; todėl ragina Centro direktorių pateikti šią informaciją;

               13.

               pažymi, kad 2009 m. VAT taip pat atliko finansų valdymo auditą, kurio bendras tikslas buvo gauti pagrįstą patikinimą dėl papildomų vidaus kontrolės procedūrų, susijusių su finansų valdymu, viešųjų pirkimų planavimu, biudžeto vykdymu, vadovybės ataskaitomis, stebėsena ir kontrole, tinkamumo; pabrėžia, kad VAT rekomendacijos susijusios su poreikiu atnaujinti ir sutvirtinti įsipareigojimų ir mokėjimų finansines procedūras siekiant tiksliau apibrėžti ir registruoti atliktą kontrolę;

               14.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 124.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 141.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2014 m. liepos 3 d. Tarybos sprendimas 2014/537/BUSP dėl Europos Sąjungos ir Centrinės Afrikos Respublikos susitarimo dėl Europos Sąjungos karinės operacijos (EUFOR RCA) metu jai vykdant savo įgaliojimus sulaikytų asmenų perdavimo Centrinės Afrikos Respublikai sąlygų ir dėl tokiems asmenims taikomų garantijų pasirašymo ir sudarymo Europos Sąjungos vardu

text:
23.8.2014

               LT

               Europos Sąjungos oficialusis leidinys

               L 251/1

         TARYBOS SPRENDIMAS 2014/537/BUSP
   2014 m. liepos 3 d.
   dėl Europos Sąjungos ir Centrinės Afrikos Respublikos susitarimo dėl Europos Sąjungos karinės operacijos (EUFOR RCA) metu jai vykdant savo įgaliojimus sulaikytų asmenų perdavimo Centrinės Afrikos Respublikai sąlygų ir dėl tokiems asmenims taikomų garantijų pasirašymo ir sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. vasario 10 d. Taryba priėmė Sprendimą 2014/73/BUSP (1) dėl Sąjungos karinės operacijos Centrinės Afrikos Respublikoje (EUFOR RCA);

               (2)

               2014 m. kovo 14 d. Tarybai priėmus sprendimą, kuriuo suteikiami įgaliojimai pradėti derybas, vyriausiasis įgaliotinis pagal Europos Sąjungos sutarties 37 straipsnį vedė derybas dėl Europos Sąjungos ir Centrinės Afrikos Respublikos susitarimo dėl Europos Sąjungos karinės operacijos (EUFOR RCA) metu jai vykdant savo įgaliojimus sulaikytų asmenų perdavimo Centrinės Afrikos Respublikai sąlygų ir dėl tokiems asmenims taikomų garantijų (toliau – Susitarimas);

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant Sąjungos gynybinio pobūdžio sprendimus bei veiksmus. Danija nedalyvauja įgyvendinant šį sprendimą ir todėl nedalyvauja finansuojant šią operaciją;

               (4)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Centrinės Afrikos Respublikos susitarimas dėl Europos Sąjungos karinės operacijos (EUFOR RCA) metu jai vykdant savo įgaliojimus sulaikytų asmenų perdavimo Centrinės Afrikos Respublikai sąlygų ir dėl tokiems asmenims taikomų garantijų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti šį Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 3 d.

            Tarybos vardu

            Pirmininkas

         S. GOZI

      (1)  2014 m. vasario 10 d. Tarybos sprendimas 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) (OL L 40, 2014 2 11, p. 59).


title: 2011/610/ES: 2011 m. gegužės 10 d. Europos Parlamento sprendimas dėl bendrosios įmonės ARTEMIS 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/242

         EUROPOS PARLAMENTO SPRENDIMAS
   2011 m. gegužės 10 d.
   dėl bendrosios įmonės ARTEMIS 2009 finansinių metų biudžeto įvykdymo patvirtinimo
   (2011/610/ES)
   EUROPOS PARLAMENTAS,
   atsižvelgdamas į bendrosios įmonės ARTEMIS 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl bendrosios įmonės ARTEMIS 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),
   atsižvelgdamas į 2011 m. vasario 15 d. Tarybos rekomendaciją (05894/2011 – C7–0051/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,
   atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą (A7–0126/2011),

               1.

               patvirtina bendrosios įmonės ARTEMIS direktoriui, kad bendrosios įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ARTEMIS direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 1.

      (2)  OL L 248, 2002 9 16, p. 1.

      (3)  OL L 30, 2008 2 4, p. 52.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/243

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl bendrosios įmonės ARTEMIS 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į bendrosios įmonės ARTEMIS 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl bendrosios įmonės ARTEMIS 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),
   atsižvelgdamas į 2011 m. vasario 15 d. Tarybos rekomendaciją (05894/2011 – C7–0051/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,
   atsižvelgdamas į bendrosios įmonės ARTEMIS finansines taisykles, patvirtintas 2008 m. gruodžio 18 d. jos valdybos sprendimu,
   atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą (A7–0126/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi 2007 m. gruodžio mėn. buvo įsteigta bendroji įmonė ARTEMIS, kurios paskirtis – apibrėžti ir įgyvendinti pagrindinių technologijų, susijusių su įterptosiomis kompiuterinėmis sistemomis įvairiose taikymo srityse, vystymo mokslinių tyrimų darbotvarkę siekiant skatinti Europos konkurencingumą ir tvarumą ir sudaryti sąlygas naujų rinkų atsiradimui bei visuomenei naudingam technologijų taikymui;

               C.

               kadangi bendroji įmonė dar tik pradeda veiklą, ir 2009 m. pabaigoje dar buvo nevisiškai įdiegusi savo vidaus kontrolės ir finansinės atskaitomybės sistemas;

      Biudžeto vykdymas

               1.

               pažymi, kad bendrosios įmonės galutiniame 2009 m. biudžete buvo numatyta 46 000 000 EUR įsipareigojimų asignavimų ir 8 000 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo rodikliai atitinkamai buvo 81 % ir 20 %;

               2.

               pripažįsta, kad bendroji įmonė tebėra pradiniame veiklos etape ir dėl šios priežasties suprantamas palyginti mažas mokėjimų asignavimų panaudojimo lygis;

      Narių įnašai

               3.

               ragina bendrąją įmonę suderinti narių įnašų pateikimą ataskaitose vadovaujantis Komisijos gairėmis;

               4.

               ragina bendrąją įmonę toliau gerinti nuostatas dėl narystės ir bendro finansavimo, visų pirma nuostatas dėl:

                           —

                           naujų narių įstojimo tvarkos,

                           —

                           narių daromų įnašų natūra,

                           —

                           sąlygų, kuriomis bendroji įmonė gali atlikti narių įnašų auditą,

                           —

                           sąlygų, kuriomis administracinė valdyba gali tvirtinti bendrą finansavimą;

      Vidaus kontrolės sistemos

               5.

               ragina bendrąją įmonę baigti diegti savo vidaus kontrolės ir finansinės informacijos sistemą; ypač ragina:

                           —

                           gerinti IT procesų ir veiklos dokumentaciją ir IT rizikos analizę,

                           —

                           parengti verslo tęstinumo planą,

                           —

                           vystyti duomenų apsaugos politiką;

               6.

               ragina bendrąją įmonę į savo finansines taisykles įtraukti konkrečią nuorodą apie Komisijos vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

               7.

               mano, kad VAT, kaip vidaus auditorius, visų pirma turėtų bendrajai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, jog bendroji įmonė biudžeto institucijai, atsakingai už sprendimą dėl biudžeto įvykdymo, pateiktų vykdomojo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir veiksmus, kurių buvo imtasi atsižvelgiant į šias rekomendacijas;

               8.

               mano, kad, atsižvelgiant į bendros įmonės biudžeto dydį ir užduočių sudėtingumą, ji turėtų apsvarstyti audito komiteto, kuris teiktų ataskaitas tiesiogiai valdančiajai tarybai, įsteigimo klausimą;

      Susitarimo dėl priėmimo nebuvimas

               9.

               ragina bendrąją įmonę skubiai sudaryti susitarimą su Belgija dėl priėmimo, kuriame būtų aptartas patalpų suteikimas, privilegijos ir imunitetai bei kita parama, kurią Belgija turėtų teikti bendrajai įmonei, kaip numatyta Reglamento (EB) Nr. 74/2008 17 straipsnyje.

      (1)  OL C 342, 2010 12 16, p. 1.

      (2)  OL L 248, 2002 9 16, p. 1.

      (3)  OL L 30, 2008 2 4, p. 52.

      (4)  OL L 357, 2002 12 31, p. 72.